CELEX: 32019R1758
Language: el
Date: 2019-10-23 00:00:00
Title: Εκτελεστικός κανονισμός (ΕΕ) 2019/1758 της Επιτροπής της 23ης Οκτωβρίου 2019 για την τροποποίηση του παραρτήματος III του κανονισμού (ΕΚ) αριθ. 1251/2008 όσον αφορά τη συμπερίληψη του Ηνωμένου Βασιλείου της Μεγάλης Βρετανίας και της Βόρειας Ιρλανδίας και των Εξαρτήσεων του Στέμματος στον κατάλογο τρίτων χωρών, εδαφών, ζωνών ή διαμερισμάτων από τις οποίες/τα οποία επιτρέπεται η εισαγωγή στην Ευρωπαϊκή Ένωση αποστολών ζώων υδατοκαλλιέργειας (Κείμενο που παρουσιάζει ενδιαφέρον για τον ΕΟΧ)

24.10.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 270/63
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2019/1758 ΤΗΣ ΕΠΙΤΡΟΠΗΣ
         της 23ης Οκτωβρίου 2019
         για την τροποποίηση του παραρτήματος III του κανονισμού (ΕΚ) αριθ. 1251/2008 όσον αφορά τη συμπερίληψη του Ηνωμένου Βασιλείου της Μεγάλης Βρετανίας και της Βόρειας Ιρλανδίας και των Εξαρτήσεων του Στέμματος στον κατάλογο τρίτων χωρών, εδαφών, ζωνών ή διαμερισμάτων από τις οποίες/τα οποία επιτρέπεται η εισαγωγή στην Ευρωπαϊκή Ένωση αποστολών ζώων υδατοκαλλιέργειας
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη την οδηγία 2006/88/ΕΚ του Συμβουλίου, της 24ης Οκτωβρίου 2006, σχετικά με τις απαιτήσεις υγειονομικού ελέγχου για τα ζώα υδατοκαλλιέργειας και τα προϊόντα τους και σχετικά με την πρόληψη και την καταπολέμηση ορισμένων ασθενειών των υδρόβιων ζώων (1), και ιδίως το άρθρο 22 και το άρθρο 61 παράγραφος 3,
         Εκτιμώντας τα ακόλουθα:
         
                     (1)
                  
                  
                     Στις 29 Μαρτίου 2017 το Ηνωμένο Βασίλειο κοινοποίησε την πρόθεσή του να αποχωρήσει από την Ένωση, δυνάμει του άρθρου 50 της Συνθήκης για την Ευρωπαϊκή Ένωση (Συνθήκη ΕΕ). Στις 11 Απριλίου 2019, το Ευρωπαϊκό Συμβούλιο εξέδωσε την απόφαση (ΕΕ) 2019/584 (2) με την οποία παρατάθηκε η περίοδος που προβλέπεται στο άρθρο 50 παράγραφος 3 της Συνθήκης ΕΕ κατόπιν συμφωνίας με το Ηνωμένο Βασίλειο. Σύμφωνα με την εν λόγω απόφαση, η προθεσμία που προβλέπεται στο άρθρο 50 παράγραφος 3 της Συνθήκης ΕΕ παρατάθηκε περαιτέρω έως τις 31 Οκτωβρίου 2019. Ως εκ τούτου, το δίκαιο της Ένωσης θα παύσει να ισχύει ως προς το Ηνωμένο Βασίλειο και εντός αυτού από την 1η Νοεμβρίου 2019 («ημερομηνία αποχώρησης»).
                  
               
                     (2)
                  
                  
                     Το παράρτημα III του κανονισμού (ΕΚ) αριθ. 1251/2008 της Επιτροπής (3) καταρτίζει κατάλογο τρίτων χωρών, εδαφών, ζωνών ή διαμερισμάτων, από τις οποίες/τα οποία επιτρέπεται να εισαχθούν στην Ένωση ζώα υδατοκαλλιέργειας.
                  
               
                     (3)
                  
                  
                     Το Ηνωμένο Βασίλειο της Μεγάλης Βρετανίας και της Βόρειας Ιρλανδίας έχει παράσχει τις αναγκαίες εγγυήσεις για τη χώρα αυτή και για τις Εξαρτήσεις του Στέμματος για ορισμένα προϊόντα, προκειμένου να συμμορφωθεί με τους όρους που καθορίζονται στον κανονισμό (ΕΚ) αριθ. 1251/2008 για την εισαγωγή στην Ένωση αποστολών ζώων υδατοκαλλιέργειας από την ημερομηνία αποχώρησης, εξακολουθώντας να συμμορφώνεται με τη νομοθεσία της Ένωσης για αρχική περίοδο τουλάχιστον εννέα μηνών.
                  
               
                     (4)
                  
                  
                     Ως εκ τούτου, λαμβανομένων υπόψη αυτών των ειδικών εγγυήσεων που παρασχέθηκαν από το Ηνωμένο Βασίλειο της Μεγάλης Βρετανίας και της Βόρειας Ιρλανδίας, και προκειμένου να αποφευχθεί κάθε περιττή διαταραχή του εμπορίου μετά την ημερομηνία αποχώρησης, το Ηνωμένο Βασίλειο και οι Εξαρτήσεις του Στέμματος θα πρέπει να συμπεριληφθούν στον κατάλογο τρίτων χωρών, εδαφών, ζωνών ή διαμερισμάτων που παρατίθεται στο παράρτημα III του κανονισμού (ΕΚ) αριθ. 1251/2008 από τις οποίες/τα οποία επιτρέπεται η εισαγωγή στην Ένωση αποστολών ζώων υδατοκαλλιέργειας.
                  
               
                     (5)
                  
                  
                     Επομένως, το παράρτημα III του κανονισμού (ΕΚ) αριθ. 1251/2008 θα πρέπει να τροποποιηθεί αναλόγως.
                  
               
                     (6)
                  
                  
                     Ο παρών κανονισμός θα πρέπει να εφαρμόζεται από την 1η Νοεμβρίου 2019, εκτός εάν κατά την εν λόγω ημερομηνία εξακολουθεί να εφαρμόζεται ως προς το Ηνωμένο Βασίλειο της Μεγάλης Βρετανίας και της Βόρειας Ιρλανδίας και εντός αυτού το δίκαιο της Ένωσης.
                  
               
                     (7)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Το παράρτημα III του κανονισμού (ΕΚ) αριθ. 1251/2008 τροποποιείται σύμφωνα με το παράρτημα του παρόντος κανονισμού.
         
         
            Άρθρο 2
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
            Εφαρμόζεται από την 1η Νοεμβρίου 2019.
            Ωστόσο, δεν εφαρμόζεται εάν κατά την εν λόγω ημερομηνία εξακολουθεί να εφαρμόζεται ως προς το Ηνωμένο Βασίλειο της Μεγάλης Βρετανίας και της Βόρειας Ιρλανδίας και εντός αυτού το δίκαιο της Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 23 Οκτωβρίου 2019.
            
               
                  Για την Επιτροπή
               
               
                  Ο Πρόεδρος
               
               Jean-Claude JUNCKER
            
         
         
            (1)  ΕΕ L 328 της 24.11.2006, σ. 14.
         
            (2)  Απόφαση (ΕΕ) 2019/584 του Ευρωπαϊκού Συμβουλίου σε συμφωνία με το Ηνωμένο Βασίλειο, της 11ης Απριλίου 2019, για την παράταση της προθεσμίας δυνάμει του άρθρου 50 παράγραφος 3 της ΣΕΕ (ΕΕ L 101 της 11.4.2019, σ. 1).
         
            (3)  Κανονισμός (ΕΚ) αριθ. 1251/2008 της Επιτροπής, της 12ης Δεκεμβρίου 2008, για την εφαρμογή της οδηγίας 2006/88/ΕΚ του Συμβουλίου όσον αφορά τους όρους και τις απαιτήσεις πιστοποίησης για τη διάθεση στην αγορά και την εισαγωγή ζώων υδατοκαλλιέργειας και προϊόντων τους στην Κοινότητα, καθώς και για την κατάρτιση καταλόγου ειδών-φορέων (ΕΕ L 337 της 16.12.2008, σ. 41).
      
      
         
            ΠΑΡΑΡΤΗΜΑ
            Ο πίνακας του παραρτήματος III του κανονισμού (ΕΚ) αριθ. 1251/2008 τροποποιείται ως εξής:
            
                        α)
                     
                     
                        Προστίθενται οι ακόλουθες σειρές μετά την εγγραφή για τις Νήσους Κουκ:
                        
                                    «GB
                                 
                                 
                                    Ηνωμένο Βασίλειο της Μεγάλης Βρετανίας και της Βόρειας Ιρλανδίας
                                 
                                 
                                    X
                                 
                                 
                                    X
                                 
                                 
                                    X
                                 
                                 
                                     
                                 
                                 
                                    Ολόκληρη η χώρα
                                 
                              
                                    GG
                                 
                                 
                                    Γκέρνζι
                                 
                                 
                                    X
                                 
                                 
                                    X
                                 
                                 
                                    X
                                 
                                 
                                     
                                 
                                 
                                    Ολόκληρη η χώρα»
                                 
                              
                  
                        β)
                     
                     
                        Προστίθενται οι ακόλουθες σειρές μετά την εγγραφή για το Ισραήλ:
                        
                                    «IM
                                 
                                 
                                    Νήσος του Μαν
                                 
                                 
                                    X
                                 
                                 
                                     
                                 
                                 
                                     
                                 
                                 
                                     
                                 
                                 
                                    Ολόκληρη η χώρα
                                 
                              
                                    JE
                                 
                                 
                                    Τζέρζι
                                 
                                 
                                    X
                                 
                                 
                                    X
                                 
                                 
                                    X
                                 
                                 
                                     
                                 
                                 
                                    Ολόκληρη η χώρα»